**КЫРГЫЗ РЕСПУБЛИКАСЫ КЫРГЫЗСКАЯ РЕСПУБЛИКА**

**ЖАЛАЛ-АБАД ОБЛАСТЫ ЖАЛАЛ-АБАДСКАЯ ОБЛАСТЬ**



**МАЙЛУУ- СУУ ШААРДЫК МАЙЛУУ- СУУЙСКИЙ**

**КЕҢЕШИ ГОРОДСКОЙ КЕНЕШ**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**ТОКТОМ**

**ПОСТАНОВЛЕНИЕ**

**18-август 2022-жыл № 10-9-6 Майлуу-Суу ш.**

**Майлуу-Суу шаарында үй-бүлөлүк салтанаттарды, маркумду акыркы сапарга узатуу жана маркумдун элесине арналган иш-чараларды өткөрүүнү тартипке келтирүү жөнүндөгү жобону бекитүү жөнүндө**

Кыргыз Республикасынын Президентинин 2022-жылдын 24-февралындагы “ Үй-бүлөлүк салтанаттарды жана маркумду эскерүү үрп-адаттарын тартипке келтирүү боюнча чаралар жөнүндөгү” № 54 Жарлыгына ылайык жана Майлуу-Суу шаардык мэриясынын 09.08.2022 ж. № 01-06-1980 сандуу кайрылуусун, шаардык Кеңештин социалдык тармак, саламаттыкты сактоо, билим берүү, айлана-чөйрөнү коргоо, диний штери, регламент жана этика боюнча туруктуу комиссиясынын чечимин карап чыгып, депутаттардын сунуштарын эске алып, шаардык Кеңештин IХ чакырылышынын кезектеги Х сессиясы

**ТОКТОМ КЫЛАТ:**

1. Майлуу-Суу шаарынын вице-мэри Ч.С.Масурованын баяндамасы эске алынсын.
2. Майлуу-Суу шаарында үй-бүлөлүк салтанаттарды, маркумду акыркы сапарга узатуу жана маркумдун элесине арналган иш-чараларды өткөрүүнү тартипке келтирүү жөнүндөгү жобо тиркемеге ылайык бекитилсин.
3. Майлуу-Суу шаардык кеңешинин 15.04.2022ж. № 8-9-6 токтому күчүн жоготту деп табылып, токтомдун тиркемеси жокко чыгарылсын.
4. Токтомдун аткарылышы Майлуу-Суу шаарынын мэриясына жүктөлсүн.
5. Ушул токтом катталсын жана Кыргыз Республикасынын укуктук ченемдик актыларынын Мамлекеттик реестрине киргизүү үчүн Кыргыз Республикасынын юстиция министрлигине жөнөтүлсүн .
6. Токтом жарыяланган күндөн баштап күчүнө кирет.
7. Бул токтомдун аткарылышын контролдоо шаардык Кеңешинин Кеңештин социалдык тармак, саламаттыкты сактоо, билим берүү, айлана-чөйрөнү коргоо, диний штери, регламент жана этика боюнча туруктуу комиссиясына жүктөлсүн.

**Шаардык Кеңештин төрагасы Н.Бостонов**